[{"text_idx": "#000001", "text": "Mae\u2019n bleser cyhoeddi fod Rala Rwdins a\u2019i ffrindiau yn dychwelyd i lwyfannau ledled Cymru ar gyfer tymor yr haf 2024! Fe fydd Cerdyn Post o Wlad y Rwla gan Angharad Tomos ar gael i\u2019w wylio yn 16 o theatrau Cymru rhwng Mai a Gorffennaf 2024. Mae copi o\u2019r daith lawn ar waelod y dudalen."}, {"text_idx": "#000002", "text": "Pob haf, mae Cwmni Theatr Arad Goch yn gwneud taith enfawr i theatrau Cymru gyda cynhyrchiad i blant oed ysgol cynradd a theuluoedd. Eleni, Jemima \u2013 cynhyrchiad newydd sbon i blant 7+ deithiodd y wlad, ond blwyddyn nesaf fe fydd y cwmni yn dychwelyd at un o glasuron Arad Goch ar gyfer plant 3+."}, {"text_idx": "#000003", "text": "Mae cynyrchiadau Rala Rwdins wedi bod yn rhan bwysig o waith y cwmni ers y cychwyn! Mae Rala Rwdins a\u2019i ffrindiau wedi llwyddo i drosglwyddo o\u2019r llyfr i\u2019r llwyfan ac i\u2019r sgrin fach, ac mae cenedlaethau o blant wedi eu magu yng nghwmni\u2019r cymeriadau. Yn 2024 fe fydd cenhedlaeth newydd o blant yn cael cyfle i weld y cymeriadau eiconig Cymraeg no\u0302l ar lwyfannau Cymru \u2013 cyfle perffaith ar gyfer trip ysgol i\u2019r theatr, neu gyda\u2019r teulu!"}, {"text_idx": "#000005", "text": "Dewch i gwrdd a\u0302 Rala Rwdins, Rwdlan, Dewin Doeth, Dewin Dwl, Llipryn Llwyd, Strempan a heb anghofio Mursen y gath, ac ymuno yn yr helynt wrth iddynt fynd ar eu gwyliau. Ac fel arfer yng nghwmni\u2019r criw mae yna gastiau a thriciau gyda digon o ganu a chwerthin!"}, {"text_idx": "#000006", "text": "I archebu tocynnau, cysylltwch a\u0302\u2019r theatrau yn uniongyrchol, neu am fwy o wybodaeth cysylltwch a\u0302 Arad Goch ar 01970617998 / ."}, {"text_idx": "#000007", "text": "Boed yn berfformiad promena\u0302d yn yr awyr agored, yn brofiad rhyngweithiol, neu yn ddigwyddiad amlgyfrwng neu stori\u0308ol, rydym yn awyddus i dderbyn eich cynigion. Gallai\u2019r gwaith fod ar gyfer gofodau tu mewn neu yn yr awyr agored. Anogwn wreiddioldeb a ffyrdd amgen o ddiddanu a chysylltu a\u0302 phlant a phobl ifanc."}, {"text_idx": "#000012", "text": "Nod yr w\u0302yl yw rhoi\u2019r cyfle i blant, pobl ifanc a theuluoedd yng Nghymru weld rhai o gynyrchiadau theatr gorau\u2019r byd yn ogystal a\u0302 rhoi cyfle i raglenwyr a chynhyrchwyr rhyngwladol brofi cyfoeth celfyddydau perfformio Cymru. Mae\u2019r w\u0302yl yn ffenest siop ar gyfer gwaith o Gymru gyda llawer o gynyrchiadau\u2019n y gorffennol wedi cael eu gwahodd i deithio\u2019n rhyngwladol yn ei sgil."}, {"text_idx": "#000013", "text": "Cynhelir perfformiadau, gweithdai a sgyrsiau yn nhref Aberystwyth, sef cartref yr w\u0302yl, ac mewn theatrau ledled y wlad."}, {"text_idx": "#000014", "text": "Sefydlwyd yr w\u0302yl yn 1996, ac fe gaiff ei chynnal am y 10fed tro ar 12-16 Mawrth 2024. Ceir gwybodaeth am yr w\u0302yl ddiwethaf ar "}, {"text_idx": "#000015", "text": "Wedi\u2019i leoli yn Aberystwyth, sefydlwyd y cwmni yn 1989 drwy uno dau o gwmni\u0308au theatr hynaf Cymru ar y pryd, sef Theatr Crwban a Chwmni Cyfri Tri. Ei brif nod ers ei sefydlu yw darparu theatr o\u2019r safon uchaf, yn bennaf i blant a phobl ifanc. Mae\u2019r cwmni yn perfformio yn y Gymraeg, Saesneg ac ieithoedd eraill."}, {"text_idx": "#000017", "text": "Yn ogystal a\u0302 chynyrchiadau, mae\u2019r cwmni\u2019n cynnal clybiau drama i blant a phobl ifanc, a gweithgareddau creadigol o bob math drwy\u2019r flwyddyn. Mae Canolfan Arad Goch yng nghanol tref Aberystwyth yn hwb cymunedol bywiog gydag oriel gelf, theatr, a gofodau ymarfer a chyfarfod."}, {"text_idx": "#000018", "text": "Mae Addo yn sefydliad celfyddydol nid-er-elw sy\u2019n arbenigo mewn curadu celf gyfoes cyhoeddus. Gan weithio gyda ac ar ran artistiaid, grwpiau cymunedol, sefydliadau gwirfoddol, a phartneriaid yn y sectorau preifat a chyhoeddus, mae wedi curadu, rheoli a chynhyrchu: prosiectau a gwaith celf cyhoeddus parhaol a dros dro; preswyliadau artist; strategaethau ac astudiaethau ariannu, ymchwil a gwerthuso; ac amrywiaeth o arddangosfeydd a digwyddiadau mewn gofodau celfyddydol, ac rhai sydd ddim."}, {"text_idx": "#000019", "text": "Mae gennym hyd at \u00a34,500 ar gael ar gyfer y comisiwn. Mae\u2019r arian hwn ar gyfer talu ffioedd artistiaid, yr holl ddeunyddiau a chostau creu\u2019r gwaith, a\u2019r ffi perfformio yn ystod yr w\u0302yl."}, {"text_idx": "#000021", "text": "Os oes angen, gallwn ni gynnig gofod ymarfer am ddim i chi yn Aberystwyth fel rhan o\u2019r broses greu.\nByddwn yn talu costau teithio a llety i\u2019r artist(iaid) ac unigolion eraill sy\u2019n rhan o\u2019r creu i gyflwyno yn yr w\u0302yl, os oes angen. Dylech nodi\u2019r gofynion hyn yn eich cais."}, {"text_idx": "#000023", "text": "Mae cyfle i\u2019r artist(iaid) llwyddiannus dderbyn sesiynau mentora ar greu gwaith perfformiadol i gynulleidfaoedd ifanc gan Cwmni Theatr Arad Goch. Yn ogystal, pe dymunir, mae cyfle i\u2019r artist(iaid) llwyddiannus dderbyn sesiynau mentora ar greu gwaith safle benodol gan arbenigwyr sy\u2019n gysylltiedig a\u0302 sefydliad Addo. Os ydy hyn o ddiddordeb, dylech ei nodi fel rhan o\u2019ch cais hefyd."}, {"text_idx": "#000025", "text": "Gofynnir i chi ystyried hygyrchedd eich gwaith i gynulleidfa."}, {"text_idx": "#000026", "text": "Beth bynnag yw eich gweledigaeth, hyd yn oed os nad oes lleoliad pendant gyda chi mewn golwg eto, neu os nad ydych chi\u2019n gyfarwydd a\u0302\u2019r dref, gallwn ni weithio gyda chi i ganfod gofod addas."}, {"text_idx": "#000029", "text": "\u2022 yr oedran a dargedir;\n\u2022 gofynion ychwanegol e.e. technegol, gofod ymarfer;\n\u2022 manylion am hygyrchedd y gwaith o safbwynt cynulleidfa;\n\u2022 gwybodaeth am waith a phrofiad blaenorol yr artist(iaid);\n\u2022 dolen(ni) i enghreifftiau o\u2019ch gwaith, os yn bosib, er enghraifft fideos a lluniau."}, {"text_idx": "#000033", "text": "A oes gennych ddiddordeb mewn gyrfa fel technegydd theatr?"}, {"text_idx": "#000034", "text": "A ydych yn ymddiddori mewn goleuo, sain neu reoli llwyfan?"}, {"text_idx": "#000038", "text": "Nodwch os gwelwch yn dda yn unol a\u0302 gwaith mewn amgylchedd prysur y theatr, ni fydd yr oriau yn 9am \u2013 5pm Dydd Llun tan Dydd Gwener! Mae\u2019n ro\u0302l lawn-amser (35 awr) a bydd angen gweithio gyda\u2019r nos ac ar benwythnosau, felly \u2018rydym yn eich annog i feddwl yn ofalus iawn a yw\u2019r math hwn o waith yn addas i chi ac i feddwl hefyd am eich trefniadau teithio \u2013 a ydynt yn ymarferol ac yn bosibl ar hyn o bryd."}, {"text_idx": "#000040", "text": "Am ragor o wybodaeth am y cynllun prentisiaeth ymwelwch a\u0302 ..."}, {"text_idx": "#000044", "text": "Erbyn ddiwedd Mis Gorffennaf hwn, bydd y tri Clwb Drama, sef BlAGur Bach i blant ym mlynyddoedd ysgol 2 a 3, BlAGur Mawr i flynyddoedd 4 i 6, ac AGwedd, sydd i blant blynyddoedd 7 i 11, wedi perfformio\u2019r sioeau maent wedi bod yn gweithio arnyn nhw gyda Ffion Wyn Bowen, sef Cyfarwyddwr Cynorthwyol y cwmni, dros y blwyddyn diwethaf! Mi fydden nhw\u2019n perfformio i gynulleidfa o wylwyr theatr brwdfrydig dros ben- sef eu teuluoedd!"}, {"text_idx": "#000050", "text": "\u201cProfiad theatrig cerddorol, doniol, rhythmig a chreadigol yw Ble Mae\u2019r Dail yn Hedfan sy\u2019n defnyddio gwrthrychau naturiol ein hamgylchedd i ddeffro\u2019r synhwyrau ac agor dychymyg plentyn i greu, adeiladu, chwarae, archwilio a chyfathrebu. Cynhyrchiad rhyngweithiol i blant a\u2019u teuluoedd gydag ychydig iawn o iaith felly\u2019n addas ar gyfer siaradwyr Cymraeg newydd. Ni\u2019n edrych ymlaen yn fawr i\u2019w pherfformio eto ar faes yr Eisteddfod ym Moduan.\u201d \u2013 Ffion Wyn Bowen"}, {"text_idx": "#000051", "text": "Dyma gyfle arbennig i blant Cymru weld y fersiwn newydd hyn o\u2019r cynhyrchiad gyda\u2019r teulu i gyd! Bydd Ble Mae\u2019r Dail yn Hedfan yn cael ei berfformio yn y Pentre Plant ar yr 8fed a 9fed, manylion llawn isod."}, {"text_idx": "#000052", "text": "Am, fwy o wybodaeth, e-bostiwch neu ffoniwch 01970617998."}, {"text_idx": "#000054", "text": "Y cyfan yn y Pentref Plant."}, {"text_idx": "#000055", "text": "Mae un o\u2019n hoff ddigwyddiadau o\u2019r flwyddyn yn o\u0302l ar gyfer yr Haf 2023."}, {"text_idx": "#000056", "text": "Ydych chi ym Mlwyddyn 2-6, ac yn chwilio am rywbeth creadigol a chyffrous i wneud yn y Gymraeg yn ystod gwyliau\u2019r haf?"}, {"text_idx": "#000057", "text": "Wythnos o weithgareddau creadigol amrywiol yng Nghanolfan Arad Goch, Aberystwyth o\u2019r 31/07 i 04/08, 9:30-15:30 pob dydd."}, {"text_idx": "#000058", "text": "Dim ond rhai llefydd sydd ar ol, felly cysylltwch i gadw eich lle nawr! Pris \u2013 \u00a3100 y plentyn, neu \u00a390 y pen am blant o\u2019r un teulu."}, {"text_idx": "#000059", "text": "Yr Haf yma, byddwn ni\u2019n cyflwyno cynhyrchiad newydd sbon i theatrau ar draws Cymru, a nawr ry\u2019n ni\u2019n gwybod pa actorion fydd yn mynd ar yr antur newydd hon!"}, {"text_idx": "#000061", "text": "Bydd Jemima yn teithio i 19 o theatrau ledled Cymru rhwng y 23ain o Fai a Gorffennaf yr 8fed \u2013 cyfle arbennig i drefnu taith ysgol i\u2019r theatr, neu fynd fel teulu! Mae\u2019r daith \u2013 sydd yn cychwyn yng Nghanolfan y Celfyddydau Aberystwyth ac yn gorffen yn Theatr Sherman, Caerdydd \u2013 yn cynnwys ymweliad i Theatr Gwaun yn Sir Benfro, sef y sir ble gychwynnodd hanes Jemima."}, {"text_idx": "#000065", "text": "I gael tocynnau, cysylltwch a\u2019r theatrau yn uniongurchol (Oni bai am berfformiadau Canolfan y Celfyddydau Aberystwyth. I gadw tocynnau ar gyfer perfformiadau Aberystwyth, cysylltwch a Arad Goch) a chadwch lygad ar sianelau cyfryngau cymdeithasol Arad Goch a\u2019r gwefan ."}, {"text_idx": "#000069", "text": "Mae\u2019r cwrs am ddim ac yn agored i unrhyw un sy\u2019n byw yng Ngheredigion rhwng 13 a 25 blwydd oed. Dyma gyfle arbennig i unrhyw un sydd a\u0302 diddordeb ym maes technegol y theatr, yn bennaf GOLAU a SAIN."}, {"text_idx": "#000075", "text": "Cynhyrchiad i blant 3-9 oed yw Ble Mae\u2019r Dail yn Hedfan, a chafodd ei gynhyrchu yn wreiddiol yn 2012. Dros y ddeg mlynedd a mwy diwethaf, mae \u201cDail\u201d wedi cael ei berfformio ym mhob cornel y byd, gan gynnwys Sbaen, Rwsia, De Corea a Ffrainc."}]